CELEX: 32016Y0604(01)
Language: lv
Date: 2016-03-21 00:00:00
Title: Eiropas Banku iestādes Lēmums par Direktīvas 2014/17/ES (Hipotekāro kredītu direktīvas) II pielikumā noteikto etalona likmi

4.6.2016   
            
            
               LV
            
            
               Eiropas Savienības Oficiālais Vēstnesis
            
            
               C 199/8
            
         Eiropas Banku iestādes Lēmums par Direktīvas 2014/17/ES (Hipotekāro kredītu direktīvas) II pielikumā noteikto etalona likmi
   (2016/C 199/07)
   EIROPAS BANKU IESTĀDES UZRAUDZĪBAS PADOME,
   ņemot vērā Eiropas Parlamenta un Padomes 2010. gada 24. novembra Regulu (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (1) (turpmāk tekstā – “Regula” un “EBI”), un jo īpaši tās 8. panta 1. punkta j) apakšpunktu,
   ņemot vērā Eiropas Parlamenta un Padomes 2014. gada 4. februāra Direktīvu 2014/17/ES par patērētāju kredītlīgumiem saistībā ar mājokļa nekustamo īpašumu un ar ko groza Direktīvas 2008/48/EK un 2013/36/ES un Regulu (ES) Nr. 1093/2010 (2), jo īpaši tās II pielikuma B daļas 4. iedaļas 2. punktā un 6. iedaļas 4. punktā minēto,
   tā kā:
   
               (1)
            
            
               Saskaņā ar Direktīvas 2014/17/ES 14. panta 2. punktu patērētājam, pirms tas ir uzņēmies kredītlīguma vai piedāvājuma saistības, ir jāsniedz individualizēta pirmslīguma informācija, izmantojot Eiropas standartizētās informācijas lapu (ESIL), kā tas noteikts direktīvas II pielikumā.
            
         
               (2)
            
            
               Saskaņā ar Direktīvas 2014/17/ES II pielikuma B daļas 4. iedaļas 2. punktu un 6. iedaļas 4. punktu, kur aizņēmuma likme ir mainīga, ESIL ir jāsniedz ilustratīvs piemērs par gada procentu likmi un ilustratīvs piemērs par maksimālo atmaksājamās daļas summu. Ja nav noteikta aizņēmuma likmes maksimālā robežvērtība un kreditors neizmanto ārēju atsauces likmi, abos šajos ilustratīvajos piemēros redzamā aprēķina pamatā ir jābūt etalona likmei, ko noteikusi kompetentā iestāde vai EBI (turpmāk tekstā – “EBI etalona likme”).
            
         
               (3)
            
            
               EBI etalona likmei ir jābūt vienkāršai, viegli lietojamai un reprezentatīvai. Likmes noteikšanas formulai ir jānodrošina, lai likme laika gaitā paliktu reprezentatīva un lai tiktu ņemti vērā atšķirīgie valstu apstākļi. Formulai ir jābūt ierobežotai ar atsevišķiem publiski pieejamiem datiem, lai nodrošinātu, ka tā ir viegli lietojama un vienkārša.
            
         
               (4)
            
            
               Laika periodiem attiecībā uz bāzes likmi ir jāatbilst Direktīvas 2014/17/ES II pielikumā paredzētajiem laika periodiem attiecībā uz tiem scenārijiem, kur aizņēmuma likmes aprēķināšanai izmanto ārējās atsauces likmi. Tāpēc EBI etalona likmei vajadzētu balstīties uz bāzes likmi par 20 gadu laika posmu, pirms kreditors patērētājam ir sniedzis ESIL.
            
         
               (5)
            
            
               Lai formula būtu reprezentatīva, tai jābalstās uz bāzes likmi, kas attiecināma uz dalībvalsti, kurā ESIL tiek sniegts patērētājam. Bāzes likmei ir jābūt Eiropas Centrālās bankas (turpmāk tekstā – “ECB”) galvenajai refinansēšanas likmei, ko piemēro dalībvalstīm, kuru oficiālā valūta ir euro, un valsts centrālās bankas refinansēšanas likmei (vai ekvivalentai valsts bankas centrālajai likmei) attiecībā uz citām dalībvalstīm. Šīs likmes kalpos par etalona likmi, kas būs reprezentatīva attiecībā uz vietējo hipotekāro kredītu tirgu, un visām dalībvalstīm ir pieejami pilnīgi vēsturiskie dati. Tomēr, tā kā vēsturiskie dati par ECB galveno refinansēšanas likmi ir pieejami tikai no 1999. gada 1. janvāra, tad par agrāko vēsturiskā perioda sākuma datumu ir jānosaka 1999. gada 1. janvāris. Agrākais iespējamais sākuma datums būtu jāpiemēro ESIL, kas tiek sniegts visās dalībvalstīs, lai nodrošinātu, ka visā Eiropas Savienībā tiek izmantots vienāds vēsturiskais laika periods.
            
         
               (6)
            
            
               Formulā būtu jāņem vērā, ka aizņēmuma likme daļēji atspoguļos finansējuma izmaksas, kur refinansēšanas likmes informācija ir kā starpnieks, ņemot arī vērā zemāko bāzes likmi iepriekšējos 20 gados.
            
         
               (7)
            
            
               Tā kā formula ir daļa no ilustratīva piemēra, ir pietiekami, ja kreditori bāzes likmi atjaunina reizi gadā.
            
         
               (8)
            
            
               Lai nodrošinātu, ka katrā dalībvalstī kreditori izmanto tādu pašu starpību starp bāzes likmes augstākajām un zemākajām vērtībām, EBI etalona likmes aprēķināšana būtu jāveic, izmantojot to pašu atsauces datumu, kas ir katra gada pirmā darba diena.
            
         
               (9)
            
            
               Lai nodrošinātu, ka ilustratīvajos piemēros ir atspoguļoti vietējie apstākļi, EBI etalona likmi nedrīkst izmantot, ja kompetentā iestāde ir noteikusi etalona likmi; tad šajā lēmumā noteiktā etalona likme nav piemērojama.
            
         
               (10)
            
            
               EBI ir organizējusi atklātu sabiedrisku apspriešanu par lēmuma projektu par EBI etalona likmi, analizējusi iespējamās saistītās izmaksas un ieguvumus, kā arī lūgusi saskaņā ar Regulas (ES) Nr. 1093/2010 37. pantu izveidotās Banku nozares ieinteresēto personu grupas atzinumu,
            
         IR NOLĒMUSI ŠĀDI.
   1. pants
   Direktīvas 2014/17/ES II pielikuma B daļas 4. iedaļas 2. punktā un 6. iedaļas 4. punktā minētā EBI noteiktā etalona likme (EBI etalona likme) ir iekļauta pielikumā.
   2. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Londonā, 2016. gada 21. martā
      
         
            Uzraudzības padomes
         
         
            priekšsēdētājs
         
         Andrea ENRIA
      
   
   
      (1)  OV L 331, 15.12.2010., 12. lpp.
   
   
      (2)  OV L 60, 28.12.2014., 34. lpp.
   
   
      PIELIKUMS
      EBI etalona likme saskaņā ar Hipotekāro kredītu direktīvas (2014/17/ES) II pielikumu
      
                  1.
               
               
                  Šajā dokumentā ir izklāstīta EBI noteiktā etalona likme (EBI etalona likme), kas ir minēta Direktīvas 2014/17/ES (1) II pielikuma B daļas 4. iedaļas 2. punktā un 6. iedaļas 4. punktā.
               
            
                  2.
               
               
                  EBI etalona likmi kreditoriem jāizmanto, lai aprēķinātu ilustratīvo piemēru par gada procentu likmi (GPL), kā arī sniegtu piemēru par maksimālo atmaksājamās daļas summu saskaņā ar noteikumiem, kas ir izklāstīti attiecīgajos punktos, un lai to iekļautu Eiropas standartizētās informācijas lapas (ESIL) 4. un 6. iedaļā, kas minēta Direktīvas 2014/17/ES II pielikumā.
               
            
                  3.
               
               
                  EBI etalona likmi piemēro tikai tad, ja dalībvalsts kompetentā iestāde nav noteikusi etalona likmi.
               
            
                  4.
               
               
                  EBI etalona likmi aprēķina pēc šādas formulas:
                  
                     
                  
                     Kredītlīgumiem, kuriem ESIL tiek sniegta dalībvalstīs, kurās valūta ir euro:
                  
                  
                     
                        HR
                     = ECB galvenās refinansēšanas likmes augstākā vērtība 20 gadu periodā (vai arī maksimālajā pieejamajā periodā, ja tas ir īsāks) pirms datuma, kurā kreditors aprēķina starpību (HR – LR), ko izmantot formulā, kā tas izklāstīts 6. un 7. punktā.
                  
                     
                        LR
                     = ECB galvenās refinansēšanas likmes zemākā vērtība 20 gadu periodā (vai arī maksimālajā pieejamajā periodā, ja tas ir īsāks) pirms datuma, kurā kreditors aprēķina starpību (HR – LR), ko izmanto formulā, kā tas izklāstīts 6. un 7. punktā.
                  
                     
                        BR
                     = aizņēmuma likme, ko piemēro kredītlīgumam uz ilgāko ESIL sniegšanas brīdī zināmo periodu.
                  
                     Kredītlīgumiem, attiecībā uz kuriem ESIL tiek sniegta citās dalībvalstīs:
                  
                  
                     
                        HR
                     = valsts centrālās bankas refinansēšanas likmes (vai ekvivalentas valsts centrālās bankas likmes) augstākā vērtība 20 gadu periodā (vai arī maksimālajā pieejamajā periodā, ja tas ir īsāks) pirms datuma, kurā kreditors aprēķina starpību (HR – LR), ko izmanto formulā, kā tas izklāstīts 6. un 7. punktā.
                  
                     
                        LR
                     = valsts centrālās bankas refinansēšanas likmes (vai ekvivalentas valsts centrālās bankas likmes) zemākā vērtība 20 gadu periodā (vai arī maksimālajā pieejamajā periodā, ja tas ir īsāks) pirms datuma, kurā kreditors aprēķina starpību (HR – LR), ko izmanto formulā, kā tas izklāstīts 6. un 7. punktā.
                  
                     
                        BR
                     = aizdevuma likme, ko piemēro kredītlīgumam uz ilgāko ESIL sniegšanas brīdī zināmo periodu.
               
            
                  5.
               
               
                  Divdesmit gadu periods pirms ESIL sniegšanas patērētājam sākas ne ātrāk kā 1999. gada 1. janvārī.
               
            
                  6.
               
               
                  “(HR – LR)” aprēķinu veic vienu reizi katrā kalendārajā gadā tā pirmajā darba dienā, izņemot Hipotekāro kredītu direktīvas spēkā stāšanās gada dienu, kad aprēķinu veic 2016. gada 21. martā. Aprēķinu izmanto attiecībā uz ESIL, ko sniedz patērētājiem tajā pašā kalendārajā gadā.
               
            
                  7.
               
               
                  Mainīgie lielumi HR un LR ir balstīti uz bāzes likmēm, ko piemēro dalībvalstī, kurā kreditors patērētājam sniedz ESIL.
                  
                     HR un LR – attiecīgās valsts centrālās bankas refinansēšanas likmes vai tām ekvivalentas likmes
                  
               
            
                  8.
               
               
                  Lai aprēķinātu EBI etalona likmi attiecībā uz ESIL, ko sniedz dalībvalstī, kuras valūta nav euro, attiecīgās valsts centrālās bankas refinansēšanas likmes vai tām ekvivalentas valsts centrālās bankas likmes ir šādas:
                  
                              Dalībvalsts
                           
                           
                              Attiecīgās valsts centrālās bankas likme 2016. gada februārī
                           
                        
                              Bulgārija
                           
                           
                              Bulgārijas Valsts bankas pamatlikme
                           
                        
                              Čehijas Republika
                           
                           
                              Čehijas Republikas Valsts bankas repo likme
                           
                        
                              Dānija
                           
                           
                              
                                 Tomorrow/Next (T/N) likme, kas noteikta Danmarks Nationalbank tīmekļa vietnē
                           
                        
                              Horvātija
                           
                           
                              Horvātijas Valsts bankas lombardkredītu likme
                           
                        
                              Ungārija
                           
                           
                              Ungārijas Centrālās bankas pamatlikme
                           
                        
                              Polija
                           
                           
                              
                                 Narodowy Bank Polski bankas atsauces likme
                           
                        
                              Rumānija
                           
                           
                              
                                 Banca Naţională a României bankas monetārās politikas likme
                           
                        
                              Zviedrija
                           
                           
                              
                                 Sveriges Riksbank bankas atsauces likme
                           
                        
                              Apvienotā Karaliste
                           
                           
                              Anglijas Bankas oficiālā likme
                           
                        
            
         (1)  Eiropas Parlamenta un Padomes 2014. gada 4. februāra Direktīva 2014/17/ES par patērētāju kredītlīgumiem saistībā ar mājokļa nekustamo īpašumu un ar ko groza Direktīvas 2008/48/EK un 2013/36/ES un Regulu (ES) Nr. 1093/2010 (OV L 60, 28.2.2014., 34. lpp.).